Rozhodnutie Komisie
z 18. mája 1998,
ktorým sa menia a dopĺňajú rozhodnutia 92/260/EHS, 93/195/EHS, 93/196/EHS a 93/197/EHS vzhľadom na zvieratá čeľade koňovité z Federálnej republiky Juhoslávia
(notifikované pod číslom dokumentu C(1998) 1341)
(Text s významom pre EHP)
(98/360/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 90/426/EHS z 26. júna 1990 o zdravotnom stave zvierat v súvislosti s presunom a dovozom zvierat čeľade koňovité (equidae) z tretích krajín [1], naposledy zmenenú a doplnenú Aktom o pristúpení Rakúska, Fínska a Švédska, a najmä na jej články 14, 15, 16, 18 a 19 ii),
keďže rozhodnutie Komisie 97/736/ES [2], ktorým sa mení a dopĺňa rozhodnutie Rady 79/542/EHS [3], povolilo dovozy zvierat čeľade koňovité z Federálnej republiky Juhoslávia;
keďže zdravotný stav a veterinárne osvedčovanie pre dočasné povolenie vstupu registrovaných koní a pre dovozy registrovaných zvierat čeľade koňovité a zvierat čeľade koňovité, určených na chov a produkciu, sú ustanovené v rozhodnutiach Komisie 92/260/EHS [4] a 93/197/EHS [5], naposledy zmenených a doplnených rozhodnutím 97/160/ES [6], pre opakovaný vstup registrovaných koní po dočasnom vývoze v rozhodnutí Komisie 93/195/EHS [7], naposledy zmenenom a doplnenom rozhodnutím 97/684/ES [8], a pre dovozy zvierat čeľade koňovité určených na zabitie v rozhodnutí Komisie 93/196/EHS [9], naposledy zmenenom a doplnenom rozhodnutím 97/36/ES [10];
keďže z tohto dôvodu sa rozhodnutia 92/260/EHS, 93/195/EHS, 93/196/EHS a 93/197/EHS musia zmeniť a doplniť s cieľom stanoviť zdravotný stav zvierat a veterinárne osvedčovanie pre rôzne druhy dovozov zvierat čeľade koňovité z Federálnej republiky Juhoslávia; keďže osvedčenia používané pre ostatné východoeurópske krajiny musia byť použiteľné aj na zvieratá čeľade koňovité z Federálnej republiky Juhoslávia;
keďže ďalej s cieľom zamedziť zmätku, názov osvedčenia D prílohy II k rozhodnutiu 92/260/EHS by sa mal zmeniť a doplniť v súlade s jeho prílohou I;
keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Rozhodnutie 92/260/EHS sa mení a dopĺňa takto:
1. v prílohe I sa zoznam krajín v skupine B nahrádza takto:
"Austrália (AU), Bosna a Hercegovina (BA), Bulharsko (BG), Bielorusko (BY), Cyprus (CY), Česká republika (CZ), Estónsko (EE), Chorvátsko (HR), Maďarsko (HU), Litva (LI), Lotyšsko (LV), bývalá Juhoslovanská republika Macedónsko (807), Nový Zéland (NZ), Poľsko (PL), Rumunsko (RO), Rusko [11] (RU), Slovenská republika (SK), Slovinsko (SL), Ukrajina (UA), Federálna republika Juhoslávia (YU)."
2. v prílohe II sa názov osvedčenia B nahrádza takto:
"OSVEDČENIE O ZDRAVOTNOM STAVE
pre dočasné povolenie vstupu registrovaných koní na územie spoločenstva z Austrálie, Bosny a Hercegoviny, Bulharska, Bieloruska, Cypru, Českej republiky, Estónska, Chorvátska, Maďarska, Litvy, Lotyšska, bývalej Juhoslovanskej republiky Macedónska, Nového Zélandu, Poľska, Rumunska, Ruska [12], Slovenskej republiky, Slovinska, Ukrajiny, Federálnej republiky Juhoslávia na dobu kratšiu ako 90 dní."
3. v prílohe II sa tretia zarážka odseku d) kapitoly III osvedčení A, B, C, D a E nahrádza takto:
"- Austrália (AU), Bosna a Hercegovina (BA), Bulharsko (BG), Bielorusko (BY), Kanada (CA), Švajčiarsko (CH), Cyprus (CY), Česká republika (CZ), Estónsko (EE), Grónsko (GL), Hongkong (HK), Chorvátsko (HR), Maďarsko (HU), Island (IS), Japonsko (JA), Litva (LI), Lotyšsko (LV), bývalá Juhoslovanská republika Macedónsko (807), Makao (MO), Malajzia (polostrov) (MY), Nórsko (NO), Nový Zéland (NZ), Poľsko (PL), Rumunsko (RO), Rusko [13] (RU), Slovenská republika (SK), Singapur (SG), Slovinsko (SL), Ukrajina (UA), Spojené štáty americké (US), Federálna republika Juhoslávia (YU)."
4. v prílohe II sa názov osvedčenia D nahrádza takto:
"OSVEDČENIE O ZDRAVOTNOM STAVE
pre dočasné povolenie vstupu registrovaných koní na územie spoločenstva z Argentíny, Barbadosu, Bermúd, Bolívie, Brazílie [14], Čile, Kuby, Jamajky, Mexika, Paraguaja, Uruguaja, na dobu kratšiu ako 90 dní."
Článok 2
Rozhodnutie 93/195/EHS sa mení a dopĺňa takto:
1. v prílohe I sa zoznam krajín v skupine B nahrádza takto:
"Austrália (AU), Bosna a Hercegovina (BA), Bulharsko (BG), Bielorusko (BY), Cyprus (CY), Česká republika (CZ), Estónsko (EE), Chorvátsko (HR), Maďarsko (HU), Litva (LI), Lotyšsko (LV), bývalá Juhoslovanská republika Macedónsko (807), Nový Zéland (NZ), Poľsko (PL), Rumunsko (RO), Rusko [15] (RU), Slovenská republika (SK), Slovinsko (SL), Ukrajina (UA), Federálna republika Juhoslávia (YU)."
2. V prílohe II sa zoznam krajín v skupine B v názve osvedčenia o zdravotnom stave nahrádza takto:
"Austrália, Bosna a Hercegovina, Bulharsko, Bielorusko, Cyprus, Česká republika, Estónsko, Chorvátsko, Maďarsko, Litva, Lotyšsko, bývalá Juhoslovanská republika Macedónsko, Nový Zéland, Poľsko, Rumunsko, Rusko [16], Slovenská republika, Slovinsko, Ukrajina, Federálna republika Juhoslávia."
Článok 3
V prílohe II sa poznámka pod čiarou 3 k rozhodnutiu 93/196/EHS zoznam krajín skupiny B nahrádza takto:
"Austrália, Bosna a Hercegovina, Bulharsko, Bielorusko, Cyprus, Česká republika, Estónsko, Chorvátsko, Maďarsko, Litva, Lotyšsko, bývalá Juhoslovanská republika Macedónsko, Nový Zéland, Poľsko, Rumunsko, Rusko [17], Slovenská republika, Slovinsko, Ukrajina, Federálna republika Juhoslávia."
Článok 4
Rozhodnutie 93/197/EHS sa mení a dopĺňa takto:
1. v prílohe I sa zoznam krajín v skupine B nahrádza takto:
"Austrália (AU), Bosna a Hercegovina (BA), Bulharsko (BG), Bielorusko (BY), Cyprus (CY), Česká republika (CZ), Estónsko (EE), Chorvátsko (HR), Maďarsko (HU), Litva (LI), Lotyšsko (LV), bývalá Juhoslovanská republika Macedónsko (807), Nový Zéland (NZ), Poľsko (PL), Rumunsko (RO), Rusko [18] (RU), Slovenská republika (SK), Slovinsko (SL), Ukrajina (UA), Federálna republika Juhoslávia (YU)."
2. V prílohe II sa názov osvedčenia B nahrádza takto:
"OSVEDČENIE O ZDRAVOTNOM STAVE
pre dovozy na územie spoločenstva zvierat čeľade koňovité a zvierat čeľade koňovité určených na chov a produkciu z Austrálie, Bosny a Hercegoviny, Bulharska, Bieloruska, Cypru, Českej Republiky, Estónska, Chorvátska, Maďarska, Litvy, Lotyšska, bývalej Juhoslovanskej republiky Macedónsko, Nového Zélandu, Poľska, Rumunska, Ruska [19], Slovenskej republiky, Slovinska, Ukrajiny, Federatívnej republiky Juhoslávia."
Článok 5
Toto rozhodnutie je adresované členským štátom.
V Bruseli 18. mája 1998